Oblastný futbalový zväz Trenčín

**Encyklopédia futbalových oddielov**

**v okresoch Trenčín, Nové Mesto nad Váhom a Myjava**

**SPRIEVODNÝ LIST**

V Trenčíne, dňa 5. 9. 2022

**Vážený futbalový funkcionár,**

ako pokračovateľa štafety, ktorú v okresoch Trenčín, Nové Mesto nad Váhom a Myjava rozbehli naši predkovia, si Vás dovoľujem požiadať o pomocnú prihrávku. Zainteresovaní vedia, že z pomocnej prihrávky síce nepadajú góly, ale bez uvedenej hernej činnosti len ťažko vznikne nejaká konštruktívna akcia...

Z pozície zostavovateľa Encyklopédie futbalových oddielov v pôsobnosti ObFZ Trenčín Vás preto prosím o zodpovedné vyplnenie priloženého dotazníka. Tzv. informačná vizitka každého klubu bude súčasťou pripravovanej publikácie, jedinej svojho druhu na Slovensku.

Na prelome mája a júna 2022 som osobne navštívil a fotograficky zdokumentoval všetky futbalové ihriská, na ktorých sa v súčasnosti hrajú, resp. na ktorých sa v minulosti hrávali majstrovské stretnutia pod hlavičkou ObFZ Trenčín. Samozrejme, ako historik v rámci načrtnutej problematiky pracujem s viacerými informačnými zdrojmi a prameňmi, ktoré následne skonfrontujem s podkladmi z jednotlivých futbalových oddielov.

V tejto súvislosti verím, že si nájdete čas na „svoje“ sklíčko z pomyselnej mozaiky a prispejete k zvýšeniu celkovej úrovne diela – jednak na znak úcty k futbalovým priekopníkom v regióne a zároveň ako inšpiráciu pre ďalšie generácie športových nadšencov.

**Termín zasielania vyplnených dotazníkov: 31. 10. 2022.**

Vopred Vám ďakujem za ochotu a teším sa na spoluprácu!

S úctou

Mgr. Peter Martinák

Kontakt na zostavovateľa (mobil): 0903 809 522

E-mailová adresa pre zasielanie vyplnených dotazníkov s prílohami: petermartinak8@gmail.com

Oblastný futbalový zväz Trenčín

**Encyklopédia futbalových oddielov**

**v okresoch Trenčín, Nové Mesto nad Váhom a Myjava**

**Vizitka Futbalového oddielu**

**● Názov FO:**

**● Predchádzajúce názvy FO** (ak v minulosti došlo k zmene):

**● Priekopníci futbalu v obci / meste / mestskej časti** (pred založením organizovanej činnosti):

**● Rok založenia organizovanej činnosti FO**:

**● Meno zakladateľa / mená zakladateľov FO**:

**● Štadión – zaužívaný názov / lokalita** (ak došlo k zmene, uveďte aj predchádzajúci názov):

**● Klubové farby**:

**● Prezývka FO / zaužívané pomenovanie** (prípadne uviesť prezývku z minulosti):

**● Miestne osobnosti, ktoré prerástli FO** (označiť – hráč, funkcionár, tréner, rozhodca):

**● Najznámejší odchovanci FO, ktorí sa presadili na najvyššej úrovni** (liga / reprezentácia):

**● Hráči so skúsenosťami s profesionálnym futbalom, ktorí pôsobili v FO**:

**● Najväčší kluboví rivali v rámci ObFZ Trenčín** (uveďte, aký prívlastok má váš derby – zápas):

**●** **„Domáca optika“ / Ako by ste Váš FO charakterizovali jednou vetou? Čo je vašou devízou v porovnaní s inými FO, príp. má váš klub nejaké športové krédo?**

**● Ktoré medzníky v histórii klubu, podľa vás, najviac ovplyvnili jeho činnosť a ďalší vývoj (napr. výstavba tribúny, zadováženie železničného vagóna na prezliekanie v r. 1970 a pod.)?**

**● Najväčšie úspechy FO** (dospelí / mládež):

**● Najznámejšie / najpamätnejšie podujatie organizované vašim FO** (názov / rok):

**● Známa – neznáma perlička z prostredia FO** (napr. založenie ženského družstva a pod.):

**Prílohy**

**● Logo FO** (v grafickom formáte)

**● Kópia (sken) historického dokumentu FO:** dobová fotografia mužstva, dobový registračný preukaz, dobová fotografia futbalového ihriska alebo areálu (údaj o roku vyhotovenia fotografie poteší)

**● Fotografia zo súčasnosti (nedávnej minulosti):** ihrisko / výnimočný počin / pamätné podujatie

**Meno osoby, ktorá vyplnila vizitku FO:**

**Kontakt pre prípad doplňujúcej konzultácie so zostavovateľom:**